Diari Oficial de la Generalitat Valenciana


Sumari del DOGV 1674, del 29-11-1991 (1991/823354)

RESOLUCIÓ de 20 de novembre de 1991, del Director General de la Funció Pública, per la qual convoca el concurs per a la provisió de llocs de treball de personal laboral del grup E, subalterns (CG 10/1991 L IVG 1910).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1674

Data del DOGV
:   29-11-1991

Secció del DOGV
:   AUTORITATS I PERSONAL

Número del document
:   1991/823354


Data del document
:   20-11-1991

Organisme emissor
:   Conselleria d'Administració Pública

Tipus de document
:   Resolució

RESOLUCIO de 20 de novembre de 1991, del Director General de la Funció Pública, per la qual convoca el concurs per a la provisió de llocs de treball de personal laboral del grup E, subalterns (CG 10/1991 L LWE 3647).  
D'acord amb l?Ordre de 13 de juliol de 1990 (DOGV núm. 1.351, de 20.07.90), del Conseller d'Administració Pública, per la qual convocava proves d'habilitació per a cobrir vacants del grup E, personal laboral, subalterns, i amb la Resolució de 20 de juny de 1991 (DOGV núm. 1.617, de 09.09.91), també del Conseller d'Administració Pública, per la qual nomenava habilitat el personal que superà aquelles proves, i a fi d'acabar el procés selectiu, segons el que disposen el Decret Legislatiu de 20 de març de 1991, del Consell de la Generalitat Valenciana, pel qual aprovà el text refós de la Llei de la Funció Pública Valenciana, i el Conveni Col·lectiu del Personal Laboral al Servei de la Generalitat Valenciana vigent, resolc:  
Convocar concurs per a la provisió dels llocs de treball que s'allisten en l'annex d'aquesta resolució, d'acord amb les següents bases:  
Primera. Participants  
A) Els funcionaris de carrera de la Generalitat Valenciana, del grup E, que ocupen un lloc de treball de subaltern, en els següents casos:  
a) Voluntàriament:  
1. Quan estiguen en situació de servei actiu amb destinació definitiva, sempre que hagen estat un mínim de dos anys en el lloc que ocupen, llevat dels supòsits assenyalats en l'article 20.6 del Text Refós de la Llei de la Funció Pública Valenciana.  
2. Quan estiguen en qualsevol de les situacions previstes d'excedència voluntària. En el cas, però, d'excedència per interés particular, caldrà acreditar que el dia d'acabament del termini de presentació d'instàncies han transcorregut dos anys des de la declaració d'aquesta situació.  
3. Quan estiguen en situació de serveis especials.  
4. Quan estiguen en la situació administrativa de serveis a altres administracions públiques, d'acord amb el que disposa l'article 35.4 del text refós de la Llei de la Funció Pública Valenciana.  
b) Forçosament:  
1. Quan estiguen en situació de servei actiu amb destinació provisional.  
2. Quan estiguen en situació d'excedència forçosa.  
3. Els suspensos que hagen complert el període de suspensió.  
El personal indicat en els punts b) 2. i b) 3. D'aquest apartat que no participe en aquest concurs, serà declarat excedent voluntari.  
Els funcionaris de carrera que participen en aquest concurs no perdran la seua condició de funcionaris encara que el lloc on vagen destinats estiga classificat com a laboral.  
B) Els contractats laborals amb caràcter indefinit del grup E de la Generalitat Valenciana, que ocupen un lloc de treball de subaltern, en els casos següents:  
a) Voluntàriament:  
1. Quan estiguen en servei actiu.  
2. Quan estiguen en qualsevol de les situacions previstes d'excedència voluntària. En el cas, però, d'excedència per interés particular, caldrà acreditar que el dia d'acabament del termini de presentació d'instàncies ha transcorregut més d'un any des de la declaració d'aquesta situació.  
3. Quan estiguen en situació d'excedència forçosa.  
b) Forçosament:  
Quan estiguen en situació de servei actiu amb destinació provisional.  
C) El personal habilitat com a subaltern per la Resolució del Conseller d'Administració Pública de 20 de juny de 1991 (DOGV núm. 1.617, de 09.09.91).  
Aquest personal ha de concursar forçosament, i perdrà tots els seus drets i la condició d'habilitat de la Generalitat Valenciana si no concursa.  
D) Amb caràcter excepcional, podrà participar en aquest concurs el personal que en l'actualitat ocupe un lloc classificat com a auxiliar de serveis i que haja estat transferit a la Generalitat Valenciana com a personal laboral fix amb la categoria professional de zelador.  
E) En els supòsits de suspensió i d'excedència voluntària o forçosa, la Direcció General de la Funció Pública serà qui acredite la possibilitat de participar en aquesta convocatòria, d'acord amb el nomenament, el contracte o els antecedents documentals que justifiquen la condició de subaltern.  
Segona. Presentació de sol·licituds  
A) Les sol·licituds de participació en aquesta convocatòria, adreçades a la Direcció General de la Funció Publica, Conselleria d'Administració Pública, c/ del Miquelet, núm. 5, 46703 València, i adaptades al model que es publica en l'annex d'aquesta resolució, caldrà presentar-les en el termini de 15 dies hàbils, comptadors des de l?endemà de la publicació d'aquesta convocatòria en el DOGV, en el registre general de la Conselleria d'Administració Pública, en els serveis centrals i territorials de les distintes conselleries o en les oficines públiques a què es refereix l'article 66 de la Llei de Procediment Administratiu.  
B) A la sol·licitud caldrà adjuntar fotocòpia dels següents documents:  
a) DNI  
b) Annex de la presa de possessió en el lloc de treball que actualment hom ocupa.  
c) Documents acreditatius de l'antiguitat, titulacions, grau personal reconegut, treball dut a terme, cursos de formació i perfeccionament, coneixements de valencià, coneixements d'idiomes comunitaris, i d'altres mèrits.  
Si els mèrits que s'al·leguen consten en la Unitat de Registre de Personal, sols caldrà esmentar-los en la sol·licitud, sense aportar els documents corresponents.  
C) Els serveis centrals i territorials de les distintes conselleries proporcionaran els exemplars de les sol·licituds.  
D) Els concursants que procedesquen de la situació de suspesos hauran d'adjuntar a la seua sol·licitud la documentació que acredite l'acabament del període de la seua suspensió.  
E) Els excedents voluntaris per interés particular que concursen hauran d'afegir a la seua sol·licitud una declaració de no haver estat separats del servei a l'Administració.  
Tercera. Llocs que es poden sol·licitar  
A) Els participants voluntaris sol·licitaran, per ordre de preferència, els llocs de treball a què aspiren dels allistats en l'annex.  
B) Els participants forçosos hauran de sol·licitar, per ordre de preferència, tots els llocs de treball objecte de la convocatòria.  
Les peticions s'hauran d'emplenar indicant per ordre de preferència el número de cada lloc de treball que figura en l'annex.  
Quarta. Valoració de mèrits  
La valoració dels mèrits per a l'adjudicació dels llocs de treball als funcionaris de carrera i als contractats laborals amb caràcter indefinit es farà d?acord amb el que estableix el Decret 117/1991, de 26 de juny (DOGV núm. 1.577, de 02.07.91), del Consell de la Generalitat Valenciana, pel qual aprovà el barem general d?aplicació als concursos de. mèrits per a la provisió de llocs de treball.  
Cinquena. Adjudicació de les destinacions  
A) L'ordre de prioritat per a l'adjudicació dels llocs al personal funcionari de carrera i al contractat laboral amb caràcter indefinit es farà segons la puntuació obtinguda d?acord amb el barem, sense perjudici del que estableixen l'article 42 del Text Refós de la Llei de la Funció Pública Valenciana i els articles 8 i 10 del conveni col·lectiu vigent per al personal laboral al servei de la Generalitat Valenciana.  
B) Després d'assignats els llocs de treball, s'adjudicaran les vacants als habilitats segons l'ordre de la puntuació obtinguda en les proves selectives, que s'indica en la Resolució de 12 de març de 1991 (DOGV núm. 1.507, de 20.03.91) del Director de l'Institut Valencià d'Administració Pública.  
En el supòsit que, després d'adjudicades les destinacions al personal que s'indica en l'apartat A), les vacants que queden sense adjudicar no siguen suficients per a adjudicar destinacions al personal indicat en l'apartat B), aquests seran convocats per la comissió avaluadora a fi que sol·liciten, seguint llur ordre de puntuació, les vacants no adjudicades i les resultes d'aquest concurs. Obtindran destinació definitiva si el lloc que se'ls adjudica ha estat objecte d'aquesta convocatòria, i destinació provisional en cas contrari.  
Amb aquesta finalitat, la Direcció General de la Funció Pública comprovarà la situació dels llocs de treball que queden com a resultes, i en proporcionarà una llista a la comissió avaluadora per a la seua adjudicació.  
C) En el cas que el personal obligat a concursar per estar amb destinació provisional no participés en aquest concurs, se li adjudicaran, per sorteig, els llocs que hagen quedat sense adjudicar.  
D) La destinació adjudicada serà irrenunciable, excepte si abans de l'acabament del termini de presa de possessió hom obté un altre lloc mitjançant convocatòria pública. En aquest cas, l?interessat és obligat a comunicar-ho a la Direcció General de la Funció Publica.  
Sisena. Comissió avaluadora  
La composició de la comissió avaluadora que farà la valoració dels mèrits i elevarà la proposta de resolució serà la següent:  
Titulars  
- Sra. Isabel Blas Ferrer, representant de la Direcció General de la Funció Pública.  
- Sr. Eloy Alamàn Laguarda, representant de la Conselleria de Treball i Afers Socials.  
- Sra. Amparo Cuello Ibáñez, representant de la Conselleria de Cultura, Educació i Ciència.  
- Sr. Alberto Muñoz Samper, representant del sindicat CCOO.  
- Sr. Vicente Serrat Marí, representant del sindicat UGT.  
Suplents  
- Sra. Julia García Torán, representant de la Direcció General de la Funció Pública.  
- Sra. Beatriz Jiménez Guarnido, representant de la Conselleria de Cultura, Educació i Ciència.  
- Sra. Carmen Guerrero Flores, representant de la Conselleria de Treball i Afers Socials.  
- Un representant del sindicat UGT.  
- Un representant del sindicat CCOO.  
Setena. Termini de resolució  
Aquesta convocatòria es resoldrà en un termini màxim de sis mesos comptadors des de l'acabament del termini de presentació d'instàncies. En la resolució es determinaran els efectes de la preses de possessió i els cessaments corresponents.  
Vuitena. Recursos  
Aquesta convocatòria i els actes que se'n deriven podran ser impugnats d?acord amb el que preveu la Llei de Procediment Administratiu.  
València, 20 de novembre de 1991. - El Director General de la Funció Pública: Luis Felipe Martínez i Martínez.  
Veure imatge